මෙහිදී ඒ මහතා වැඩිදුරටත් කියා සිටියේ දෙරට අතර සබඳතා තවදුරටත් වර්ධනය කරගැනීම සදහා ශ්‍රී ලංකා - චීන සබදතා වර්ධනය කර ගැනීමටද වෙළෙඳ හිඟය පහත හෙළීම කෙරෙහිද චීනය අවධානය යොමු කර ඇති බවයි.චීන උප වෙළෙඳ ඇමැතිවරයා මෙහිදී සඳහන් කළේ ශි‍්‍ර ලංකාව ත්‍රස්තවාදී ගැටුම් වලින් නිදහස් කරගෙන අවුරුදු 4ක් ඇතුළත අත්කරගෙන තිබෙන සංවර්ධනය ඉතා ඉහළ බවත් සමස්ථ ශ්‍රී ලංකාව පුරාම සංවර්ධනය කර ඇති මහා මාර්ග පද්ධතිය හේතුවෙන් ප්‍රවාහන පහසුකම් පුළුල් වශයෙන් දියුණුවී ඇති අතර වෙළෙද කටයුතු හුවමාරු කරගැනීමත් දීර්ඝ කාලයක් තිස්සේ ලංකාවත් චීනයත් අතර ඉතා මැනවින් සිදුවු බවත්ය.මෙහිදී අදහස් දක්වමින් ආර්ථික සංවර්ධන ඇමැති බැසිල් රාජපක්ෂ මහතා කියා සිටියේ ශ්‍රී ලංකාවේ සංවර්ධන කටයුතු වෙනුවෙන් අඛණ්ඩව සහාය ලබාදීම සම්බන්ධයෙන් චීනයට ශ්‍රී ලංකා රජයේ සහ ජනතාවගේ කෘතඥතාව පළ කරන බවය.